Úradný vestník L 136 , 04/06/2003 S. 0008 - 0013



Rozhodnutie Komisie z 23. mája 2003, ktorým sa mení a dopĺňa rozhodnutie 2002/677/ES, pokiaľ ide o programy kontroly zoonotickej salmonely (oznámené pod číslom dokumentu C(2003) 1640) (Text s významom pre EHP) (2003/394/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch vo veterinárnej oblasti [1], naposledy zmenené a doplnené nariadením (ES) č. 806/2003 [2], najmä na jeho článok 24 ods. 11, keďže: (1) Rozhodnutie Komisie 2002/677/ES z 22. augusta 2002, ktorým sa ustanovujú štandardné požiadavky na podávanie správ o programoch eradikácie a kontroly chorôb zvierat, spolufinancovaných spoločenstvom, a ktorým sa ruší rozhodnutie 2000/322/ES [3], sa nevzťahuje na programy kontroly zoonotickej salmonely, spolufinancované spoločenstvom. (2) Rozhodnutie 90/424/EHS stanovuje, že ihneď po zavedení pravidiel spoločenstva na kontrolu zoonóz môžu členské štáty, ako súčasť ich vnútroštátnych plánov schválených Komisiou, žiadať o finančný príspevok zo strany spoločenstva. (3) Pravidlá spoločenstva na kontrolu zoonotickej salmonely u hydiny sú stanovené smernicou Rady 92/117/EHS zo 17. decembra 1992, ktorá sa týka opatrení na ochranu proti špecifikovaným zoonózam a špecifikovaným pôvodcom zoonóz u zvierat a produktov živočíšneho pôvodu s cieľom zabrániť ohniskám infekcií a intoxikácií spôsobených potravou [4], naposledy zmenenou a doplnenou nariadením (ES) č. 806/2003. Po prijatí tejto smernice Komisia schválila určitý počet vnútroštátnych plánov na kontrolu salmonel, predložených členskými štátmi. Spolufinancovanie zo strany spoločenstva bolo zabezpečené pre niektoré z týchto schválených vnútroštátnych plánov kontroly. (4) Je dôležité využívať systém podávania správ s cieľom hodnotenia pokroku dosiahnutého pri uskutočňovaní vnútroštátnych programov na kontrolu salmonely, spolufinancovaných spoločenstvom. Je potrebné tieto systémy podávania správ zosúladiť tak, aby bolo možné zozbierať zmysluplné a porovnateľné informácie. (5) Tento systém podávania hlásení musí vychádzať z požiadaviek uvedených v rozhodnutí 2002/677/ES. V prípade zoonotickej salmonely je však potrebné stanoviť určité požiadavky týkajúce sa podávania správ. (6) Rozhodnutie 2002/677/ES sa musí z tohto dôvodu príslušne zmeniť a doplniť. (7) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2002/677/ES sa mení a dopĺňa takto: (1) v článku 4 ods. 2 sa pridáva nasledujúci pododsek: "Pokiaľ ide o zoonotickú salmonelu, priebežné správy musia obsahovať minimálne informácie špecifikované v prílohe Va."; (2) v článku 5 ods. 2 sa pridáva nasledujúci pododsek: "Pokiaľ ide o zoonotickú salmonelu, záverečné správy musia obsahovať minimálne informácie špecifikované v prílohe Va, VI a VII."; (3) príloha I sa nahrádza textom prílohy I k tomuto rozhodnutiu; (4) prílohy VI a VII sa nahrádzajú textom prílohy II k tomuto rozhodnutiu. Článok 2 Toto rozhodnutie je adresované členským štátom. V Bruseli 23. mája 2003 Za Komisiu David Byrne člen Komisie [1] Ú. v. ES L 224, 18.8.1990, s. 19. [2] Ú. v. ES L 122, 16.5.2003, s. 1. [3] Ú. v. ES L 229, 27.8.2002, s. 24. [4] Ú. v. ES L 62, 15.3.1993, s. 38. -------------------------------------------------- PRÍLOHA I " „PRÍLOHA I +++++ TIFF +++++ " -------------------------------------------------- PRÍLOHA II " „PRÍLOHA Va +++++ TIFF +++++ PRÍLOHA VI +++++ TIFF +++++ PRÍLOHA VII +++++ TIFF +++++ " --------------------------------------------------